text: Føroysku U17-kvinnurnar megnaðu ikki at gera nógv við sponsku kappingarfavorittarnar. Føroyar taptu greitt 38-18, eftir hálvleiksstøðuna 20-10 til Spania. Okkara eru, hóast tapið, víðari til hálvfinalurnar, sum nummar 2 í bólkinum.
text: #000000
text: Føroyska liðið sýntist at vísa stríðsanda frá byrjan og vóru væl við fyrstu løtuna. Verjuspælið var hampuligt og Gylta á Neystabø hevði fleiri bjargingar í føroyska málinum. Okkara vóru tó ikki nóg tolnar í álopinum at bíða eftir góða kjansinum. Okkara tordu væl at skjóta útifrá, men neyvleikin var misjavnur. Spania spældi við væl hægri leikferð og vístu tær eisini, hví tær eru ein av favorittunum til at vinna kappingina. Liðini fóru til hálvleiks við 20-10 til Spania.Í seinna hálvleiki ráddi um at vísa góðan anda og stev hjá Føroyum. Okkara royndu seg við at spæla 7 móti 6 frá byrjan, men riggaði hetta minni væl. Innspølini til strikuna vóru ikki nóg neyv og okkara gjørdu ov nógvar tekniskar villur. Tað gingu yvir 10 minuttir áðrenn Føroyar fingu fyrsta málið í seinna hálvleiki og blivu tað bert til 8 tilsamans. Endaliga støðan gjørdist 38-17 til Spania.Eftir dystin var strikuleikarin Marjun Jansdóttir kosin til besta leikara hjá Føroyum í dystinum.Føroyar skulu nú spæla hálvfinalu leygardagin kl. 16.00. Hendan verður móti vinnaranum av dystinum millum Slovenia og Litava, sum verður seinni í dag. Gularótin í kappingini er at gerast minst nummar trý, tí hetta gevur atgongumerki til U19 EM-endaspælið í 2025. Dysturin kann stroymast á . Lesið annars alt um kappingina, úrslit, støður o.a. her: W17 EHF Championships 2023 ()Dystargongdin Føroyar – Spania:5 min. 2-110 min. 2-615 min. 4-1120 min. 4-1625 min. 7-1630 min. 10-2035 min. 10-2340 min. 10-2545 min. 11-2950 min. 13-3355 min. 16-3560. min. 18-38Málskjúttar hjá Føroyum:Rakul Borgarlíð Joensen 5(4)Silja Geirsdóttir Eystberg 5Marjun Jansdóttir 3Fjóla Skaalum Vilhelm 2Agatha Djurhuus 1Helena Magnusardóttir 1Katrin Hansen 1Málverjar:Gylta á Neystabø 28%Maria Beder 16%
text: #000001
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000003
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000006